**P O R O Č I L O**

**O IZVEDBI PROJEKTA**

**Projekt ERASMUS+ - strateška partnerstva – Ključni ukrep 2 – sodelovanje za inovacije in izmenjavo dobrih praks –** **One, Two, Tree! Plant and let it grow 1,2,TREE**

Projekt je bil načrtovan za obdobje od 20. 12. 2020 do 29. 12. 2022. Zaradi težav povezanih s pandemijo COVID-19, je bil projekt podaljšan do 29. 8. 2023.

Cilji projekta so bili zavedati se okoljske problematike v Evropi in svetu. Vsekakor je bil eden izmed ciljev trajnostno okolje. Namen projekta je bil, da preko dreves, ki so veliko bolj trajna, kot je človeško življenje, spoznamo, kaj nam vse nudijo (od hrane, surovine za izdelavo proizvodov iz lesa, življenjskega prostora, sence potrebne za življenje, vira kisika, ….). V času projekta so potekale številne izmenjave dijakov in učiteljev, v prvem delu le virtualne. Dijake so med samimi izmenjavami aktivno sodelovali med seboj in opravili številne aktivnosti.

S tem so tudi izboljšali znanje tujih jezikov, računskih veščin, uporabe informacijske tehnologije in kulinarike sodelujočih držav.

Zelo pomemben je bil kulturni vidik projekta izhajajoč iz gastronomije, turizma in naravne ter kulturne dediščine.

V času projekta so potekale izmenjave dijakov in učiteljev. V projekt so bile vključene šole iz Saint Amand Montronda-Francija, Namestovega-Slovaška, Coesfelda-Nemčija, S. Agate Militello-Italija in naše šole.

1. **GLAVNI POUDARKI**

Glavni poudarek projekta je bil zavedati se dreves in vsega, kar je z njimi povezano v gastronomiji, turizmu in vsakodnevnem življenju.

Na izmenjavah v Italiji, na Slovaškem, v Nemčiji in v Sloveniji smo se tudi spoznali v živo, mobilnost v Franciji, pa je potekala virtualno na daljavo. Ugotavljali in analizirali smo svoj odnos okolja in pomen dreves ter produktov iz dreves v vsakodnevnem življenju. Izboljšali smo znanje tujih jezikov in komunikacijske veščine na mednarodni ravni s spletnim delom z novimi orodji, kot so Zoom, Canva, Quizziz, Kahoot.

1. **PROJEKTNE AKTIVNOSTI, KI SMO JIH IZVAJALI NA SREDNJI ŠOLI IZOLA:**
2. **Obdobje od 30. 12. 2020 do 30. 5. 2022**

* Seznanitev dijakov in zaposlenih s projektom, s predstavitvijo ciljev projekta in predvidenih aktivnosti ter s sodelujočimi partnerskimi šolami. Partnerske šole že poznali, saj smo z njimi sodelovali v predhodnem projektu.
* Projekt bi se moral začeti s 30.12.2020, vendar smo vse aktivnosti zaradi zdravstvene krize in zaradi zaključka projekta Erasmus+ Are You Thirsty? preložili na šolsko leto 2021/2022, (31.5., 1.6. in 3.6.2022).
* Dogovorili smo se tudi, da bo v projektu sodelovalo okoli 15 dijakov 2.agtt in 2.bgtt programa gastronomija in turizem. (izbira dijakov predstavitev ciljev projekta in mobilnosti, dijake smo izbrali glede na interes in šolski uspeh).
* Izdelava profilov dijakov ter izmenjava profilov z dijaki sodelujočih partnerskih šol.
* Vzpostavitev spletne strani projekta na spletni strani šole: <http://projekte123.splet.arnes.si/> z osnovnimi informacijami o projektu ter novicami in materiali.

1. **C1 – aktivnosti učenja, poučevanja in usposabljanja v Saint-Amand-Montrond Francija od 31. 5. 2022 – 2. 6. 2022 (virtualna mobilnost)** <https://padlet.com/LPJG/12TREEFRANCE> Aktivnost smo izpeljali v šolskih prostorih. Vsak dan je pri dejavnosti aktivno sodelovalo 6 dijakov in še prof. Šircelj.
2. **Obdobje od 3. 6. 2022 do 25. 9. 2022**

* V tem času, predvsem po 1.9.2022, ko je bilo dokončno jasno, da mobilnost na Siciliji bo, smo se aktivno pripravljali na to mobilnost. Izbrali smo udeležence, predhodno smo seznanili starše in pridobili njihova soglasja staršev. Dijaki so tudi pripravili določene naloge, za katere so bili zadolženi.

1. **C2 – aktivnosti učenja, poučevanja in usposabljanja v S. Agata Militello, Italija od 26. 9. 2022 – 30. 9. 2022** (<https://padlet.com/LPJG/mobility-to-sicily-26-september-2022-30-september-2022-1q2g13cdnier> poročilo o izvedenih aktivnostih je dostopno na spletni strani projekta na šoli <https://projekte123.splet.arnes.si/2022/10/15/kratkotrajna-mobilnost-na-siciliji/> )
2. **Obdobje od 1. 10. 2022 do 4. 12. 2022**

* Poročanje zaposlenim o poteku aktivnosti učenja, poučevanja in usposabljanja v Izoli ter o programu nadaljnjih aktivnosti v sklopu projekta na pedagoški konferenci.
* Predstavitev mobilnosti v Italiji ostalim dijakom. Predstavitev so pripravili dijaki, ki so se udeležili mobilnosti v Italiji.
* Priprave na mobilnost na Slovaškem (pridobivanje soglasij staršev, seznanitev staršev in ostale zadolžitve).

1. **C3 – aktivnosti učenja, poučevanja in usposabljanja v kraju Namestovo, Slovaška od 5. 12. 2022 – 9. 12. 2022 (**<https://padlet.com/LPJG/mobility-to-slovakia-5-9-december-2022-fc15y82goh1v> poročilo o izvedenih aktivnostih je dostopno na spletni strani projekta na šoli <https://projekte123.splet.arnes.si/2023/01/15/kratkotrajna-mobilnost-na-slovaskem/> )
2. **Obdobje od 10. 12. 2022 do 26. 3. 2023**

* Poročanje zaposlenim o poteku aktivnosti učenja, poučevanja in usposabljanja v Izoli ter o programu nadaljnjih aktivnosti v sklopu projekta na pedagoški konferenci.
* 14.12.2022 smo se odpravili peš po delu obale od kopališča v Simonovem zalivu do Belih skal znotraj Krajinskega parka Strunjan in pobrali nekaj odpadnega lesa, ki ga naplavi morje. Les bomo skušali uporabiti v delavnicah maja, ko gostimo vse udeležence (povezava: <https://projekte123.splet.arnes.si/porocila/> ).
* Predstavitev mobilnosti na Slovaškem ostalim dijakom. Predstavitev so pripravili dijaki, ki so se udeležili mobilnosti v Italiji.
* Priprave na mobilnost v Nemčiji (pridobivanje soglasij staršev, seznanitev staršev in ostale zadolžitve).

1. **C4 - aktivnosti učenja, poučevanja in usposabljanja v Coesfeldu, Nemčija od 27. 3. 2023 – 31. 3. 2023** (<https://padlet.com/LPJG/mobility-to-germany-march-2023-y4lerpehhb3x> )
2. **Obdobje od 1. 4. 2023 do 7. 5. 2023**

* Predstavitev mobilnosti v Nemčiji ostalim dijakom. Predstavitev so pripravili dijaki, ki so se udeležili mobilnosti v Nemčiji.
* Poročanje zaposlenim o poteku aktivnosti učenja, poučevanja in usposabljanja v Izoli ter o programu nadaljnjih aktivnosti v sklopu projekta na pedagoški konferenci.
* Intenzivne priprave na mobilnost, ki smo jo gostili v Izoli.

1. **C5 – aktivnosti učenja, poučevanja in usposabljanja v kraju Izola, Slovenija od 8. 5. 2023 – 12. 5. 2023** (<https://padlet.com/LPJG/mobility-to-slovenia-7-13-may-2023-598x1spt8it8> )
2. **Obdobje od 13. 5. 2023 do 29. 8. 2023**

* Poročanje zaposlenim o poteku aktivnosti učenja, poučevanja in usposabljanja na v Izoli
* Evalvacija projekta z dijaki in ugotavljanje rezultatov.
* Evalvacija rezultatov in učnih gradiv ter izdelkov, priprava dokumentacije za končno poročilo.
* Dne 8. 6. 2023 smo s štirimi oddelki izpeljali ekološki dan in očistili celotni obalni pas izolske občine.
* Strokovna ekskurzija zaposlenih 3.7.2023 kjer smo si ogledali Mašunsko gozdno učno pot in ogled posledic katastrofalnega požara julija 2022 na Krasu pred muzejem vojaške zgodovine v Pivki

1. **AKTIVNOSTI UČENJA, POUČEVANJA IN USPOSABLJANJA**

V sklopu projekta smo v času od 7. 5. 2023 do 13. 5. 2023 gostili dijake (22) in učitelje (11) partnerskih šol. Na mobilnosti je sodelovalo 15 učiteljev naše šole in še 16 dijakov. Srečanje dijakov in učiteljev je bilo namenjeno aktivnostim učenja, poučevanja in usposabljanja:

* Vodeni ogled Izole ter sprejem vodstva šole, ogled šole in učnega procesa.
* Razdelitev dijakov v mešane skupine, kjer so dijaki v delavnici izdelovali izdelke iz naravnih materialov (storži dreves, naplavljen les).
* Ob praznovanju Dneva Evrope je vsaka šola pripravila predstavitev o tem, kako pri njih obeležujejo ta dan in kaj jim pomeni (power point predstavitve).
* Ogledali smo si Piran (voden ogled s strani naših dijakov) in imeli predstavitev ateljeja Nika tiny house, kjer lastnica izdeluje spominke iz naplavljenega lesa.
* Izvedli smo tudi športne aktivnosti na prostem, kjer smo že prvi dan dijake medsebojno spoznali in združili.
* Izpeljali smo dvodnevno ekskurzijo, na kateri smo si ogledali prizorišče na Krasu, kjer je bil julija lani katastrofalen požar, na Cerju smo imeli predstavitev Zavoda za gozdove o invazivnih vrstah na Krasu, ki so se razširile po tem požaru. Po predstavitvi smo pod strokovnim vodstvom te invazivne vrste tudi krčili.
* Na Mašunu smo imeli predstavitev o razsežnosti slovenskih gozdov in o velikih zvereh, ki bivajo v teh gozdovih, hkrati pa smo se pod strokovnim vodstvom tudi sprehodili po Mašunski gozdni učni poti.
* Ogledali smo si Bled in prenočili v glamping Hotelu Ribno Alpine Resort. Hotel, ki je že več let orientran v trajnostni razvoj in je v njem velik poudarek lesu in njegovi uporabi, so nam drugi dan tudi predstavili.
* Obiskali smo Blejski vintgar, kjer je pot skozi vintgar v celoti narejena iz lesa ter kasneje Čebelarski muzej v Radovljici.
* Ustavili smo se tudi v Ljubljani, kjer so imeli udeleženci čas za krajši ogled.
* V Izoli smo si ogledali Inštitut InnoRenew, katerega raziskave so usmerjene v obnovljive materiale in trajnostne zgradbe, posebej v inovativne pristope k lesu in njegovi uporabi.
* Obiskali smo Škocjanske jame kot primer zgodnje uporabe lesa za gradnjo poti v začetkih raziskovanja teh jam in kasneje tudi Botanični vrt v Sežani.
* V Izoli smo imeli voden ogled Izolane, hiše morja, kjer so nam pokazali zgodovino Izole, kot ribiškega mesteca na zelo zanimiv način.
* Zadnji dan so bili vsi udeleženci vključeni v Dan odprtih vrat, ki je bil organiziran v sodelovanju z Znanstveno raziskovalnim središčem in Kopra kot del projekta Ribiške zgodbe v Slovenski Istri skozi čas. Prisluhnili so predavanju o ribištvu v Izoli ter poizkusili različne ribje jedi, ki so jih pripravili naši dijaki z uporabo starih receptov.
* Ob koncu smo pred zaključno večerjo pred našo šolo tudi skupno zasadili mlado magnolijo, ki nas bo spominjala na izvedeno gostovanje vseh udeležencev ter zaključek samega projekta. Na zaključnem večeru smo tudi preverili s pomočjo spletnih orodij, kaj so se udeleženci pri nas naučili, ter jim po zadnji večerji tudi podelili potrdila o udeležbi.

Iz Srednje šole Izola se je aktivnosti učenja, poučevanja in usposabljanja na partnerskih organizacijah v tujini udeležilo 11 dijakov in 6 učiteljev.

1. **VPLIV**

Aktivni udeleženci, učitelji in dijaki so delali v novem okolju, zato so se soočali z novimi izzivi, povezanimi s socialnimi, kulturnimi, prehranskimi navadami in jezikovno raznolikostjo.

Cilji projekta so bili zavedati se okoljske problematike v Evropi in svetu. Vsekakor je bil eden izmed ciljev trajnostno okolje. Namen projekta je bil, da preko dreves, ki so veliko bolj trajna, kot je človeško življenje, spoznamo, kaj nam vse nudijo (od hrane, surovine za izdelavo proizvodov iz lesa, življenjskega prostora, sence potrebne za življenje, vira kisika, ….).

Vsekakor je zdravstvena kriza pustila zelo velik pečat tudi na samem projektu, saj so bili stiki med partnerji nekaj časa prekinjeni zaradi prekinitve izobraževanja v šolah in nezmožnostjo potovanja po Evropi. Tudi prvo mobilnost smo tako izpeljali virtualno. Dodatno težavo je povzročalo to, da je med posameznimi mobilnostmi bilo zelo malo časa in je bilo zaradi tega zelo težko izpeljevati na šoli še dodatne aktivnosti. Posebej naša šola je imela pri tem kar nekaj težav, saj je med zadnjo mobilnostjo v Nemčiji in gostovanjem udeležencev pri nas bilo le nekaj več kot mesec dni časa. Kljub temu smo za udeležence pripravili zelo kvaliteten program. Želeli smo vsem prikazati Slovenijo v najlepši luči tudi zaradi tega, ker v predhodnem Erasmus+ projektu Are You Thirsty nismo zaradi zdravstvenih razmer uspeli izpeljati mobilnosti. Pred izvedbo virtualne mobilnosti v Franciji so se pojavljale celo ideje, da bi projekt enostavno zaključili.

Vpliv na dijake

Rezultati Po več kot dveh letih smo ob koncu projekta ugotovili, da se dijaki, ki so bili vključeni v projekt Erasmus+, dobro zavedajo, okoljske problematike in dreves kot naravnega vira.

Rezultati spremljanja dijakov Srednje šole Izola:

* Dijaki, vključeni v projekt, so spremenili svoj odnos do okolja. Spoznali so, da nam drevesa in vse kar je povezano z njimi daje ogromno reči potrebnih za in v življenju.
* Dijaki so z izvedenimi ekološkimi ukrepi (čistilne akcije,…) poskrbeli za čistejšo okolico svojih bivališč.
* Dijaki so spoznali, da se nam v prihodnje ob neupoštevanju priporočil glede zmanjševanja toplogrednih plinov obetajo velike težave zaradi sprememb podnebja..

Dijaki, vključeni v projekt, so:

* Izboljšali oz. pridobili jezikovna znanja (angleščina, italijanščina, nemščina, slovaščina, delno francoščina) z obiskom drugih držav in virtualno gostitvijo udeležencev iz drugih držav.
* Izboljšali in nadgradili so svoja IKT znanja: dijaki so seveda večinoma uporabljali računalnik, posebej v času Covid-a 19 za izdelavo Power Point predstavitev itd. Veliko so uporabljali tudi snemalne naprave, predvsem mobilne telefone, saj so sami naredili nekaj videoprispevkov.
* Razvili socialne, državljanske in komunikacijske spretnosti z virtualnim sprejemom udeležencev in gostovanjem v tuji državi.
* Povečali samozavest: Dijaki so po izmenjavi z drugimi državami bolj samozavestni, pripravljeni nastopati pred občinstvom.
* Pridobili znanje o partnerskih državah, o njihovih ekonomsko-socialnih, verskih, geografskih, zgodovinskih in kulturnih značilnosti – s samim obiskom in pripravami pred izmenjavo.
* Pridobili so tudi na sposobnosti reševanja problemov, razvila se je njihova kreativnost in kritično mišljenje.

Vpliv na pedagoško osebje

* Z izmenjavami in prevajanjem se je znanje angleškega izpopolnilo in izboljšalo. Okvirno so pridobili nekaj znanj tudi iz francoskega ter slovaškega jezika, nekoliko pa še nadgradili razumevanje nemškega in italijanskega jezika.
* Močno so še nadgradili IKT znanja:Vzpostavitev spletne strani projekta na spletni strani šole: <http://projekte123.splet.arnes.si/> z osnovnimi informacijami o projektu ter novicami in materiali;, vzpostavitev komunikacijske platforme na Google drivu za izmenjavo informacij in materialov med koordinatorji in učitelji partnerskih šol, za spremljanje napredka ter logistiko mednarodnih projektnih sestankov in aktivnosti učenja, poučevanja in usposabljanja; uporabo aplikacije WhatsApp za hitrejše medsebojno komuniciranje, uporabo spletnih platform Padlet za objavo prispevkov in vodenje virtualnih mobilnosti
* Pridobili so veliko novih pedagoških znanj z uporabo in izmenjavo učnih gradiv s partnerskimi organizacijami ter izmenjali primere dobre prakse in jih vključili v sam pedagoški proces v domači organizaciji.
* Motivacija za delo se je povečala – delo v projektu in z njim povezani dobri rezultati so spodbudili h kakovostnejšemu pedagoškemu delu vseh vključenih učiteljev.
* V pedagoški proces se je preko vključenih učiteljev vnesla evropska dimenzija in krepitev pomena Evropske unije.

Vpliv na organizacijo

* Vsebine, povezane s projektom smo vključili tudi v strokovno ekskurzijo zaposlenih.
* Večja podpora vodstva šole – vpliv projekta in aktivnosti, ki so se izvajale v njegovem sklopu, je bil takoj zaznan, kar je pripomoglo k večji vključitvi in podpori vodstva šole, ki je bilo ključnega pomena za večjo vključitev vseh zaposlenih pri izvajanju projekta in doseganju rezultatov.
* Povečalo se je medpredmetno povezovanje pri vsebinah, ki jih je vpeljal projekt.
* Izmenjava dobrih praks pri izvajanju pedagoškega procesa, ki so vnesle nove dimenzije v izvedbo pouka.

Vpliv na lokalno skupnost:

* Aktivnosti in rezultati so bili skozi celotno obdobje projekta in bodo tudi po tem razširjeni med starše. Ti so bili seznanjeni s projektom in njegovim namenom. Možnosti merjenja vpliva nanje nimamo, vendar pričakujemo, da bodo dijaki znanje in ugotovitve prenesli tudi na svoje družinsko in socialno okolje.
* Pri mobilnosti v Izoli smo v okviru projekta sodelovali z izolskim TIC-om, izolskim Inštitututom InnoRenew, Parkom Škocjanske jame, Botaničnim vrtom v Sežani, Zavodom za gozdove OE Sežana in OE Postojna prej pa smo navezali stike z Občino Izola, Znanstveno raziskovalnim središčem iz Kopra ter še nekaterimi drugimi ustanovami. Veliko je bilo tudi sodelovanja z ustanovami v širšem slovenskem prostoru (navedenih v III. točki).

1. **RAZŠIRJENJE, UPORABA REZULTATOV, VALORIZACIJA IN TRAJNOST**

V celotnem obdobju trajanja projekta smo širili informacije o samem projektu (namen in cilje, partnerstvo, aktivnosti) in predstavljali rezultate projekta. Informacije smo širili med dijaki, njihovimi starši, drugimi ciljnimi skupinami ter različnimi deležniki.

Rezultate aktivnosti smo redno širili, da bi ohranili zanimanje za projekt. V ta namen smo vzpostavili spletno stran projekta na spletni strani šole <http://projekte123.splet.arnes.si/> Spletne strani in drugi materiali so opremljeni z logotipom Erasmus+ ter logotipom projekta.

Na spletni strani ter predvsem na padletu so v digitalni obliki dostopna vsa učna gradiva, predstavitve rezultatov, poročila o izmenjavah, prispevki o lokalnih aktivnostih, zapisniki mednarodnih projektnih srečanj, fotografije in videoposnetki različnih aktivnostih, ki so nastali v različnih fazah projekta. Spletne strani in padlet bodo po koncu projekta ostale odprte in prosto dostopne. Vsi rezultati, poročila, učna gradiva bodo še naprej na voljo javnosti.

V širši javnosti smo projekt razširjali na dnevih odprtih vrat, informativnih dnevih, preko časopisnih prispevkov in televizijskih prispevkov.

Izvedene aktivnosti razširjanja:

* Seznanitev dijakov in njihovih staršev, zaposlenih s projektom, s predstavitvijo ciljev projekta in predvidenih aktivnosti ter s sodelujočimi partnerskimi šolami.
* Predstavitev projekta in aktivnosti v projektu staršem in učencem osnovnih šoli, ki je potekala na Dnevu odprtih vrat dne, 23. 11. 2022.
* Vzpostavitev spletne strani projekta na spletni strani šole: <http://projekte123.splet.arnes.si/> z osnovnimi informacijami o projektu ter novicami in materiali.
* Predstavitev zaposlenim aktivnosti in rezultate projekta ter predstavitev programa aktivnosti učenja, poučevanja in usposabljanja v Izoli z zadolžitvami učiteljev, na pedagoški konferenci.
* Prispevki v medijih ob zaključka projekta v na televiziji RTV Koper Capodistria. (od 13.00-16.00 minute) <https://www.rtvslo.si/rtv365/arhiv/174957276?s=tv>
* Poročanje zaposlenim o poteku aktivnosti učenja, poučevanja in usposabljanja v Izoli ter o programu nadaljnjih aktivnosti v sklopu projekta na pedagoški konferenci.
* Predstavitev projekta in aktivnosti ter rezultatov v projektu staršem in učencem osnovnih šol, ki je potekala na Informativnem dnevu šole dne, 17. in 18. 2. 2023.
* Sodelovanje na razrednih urah vseh oddelkov s predstavitvijo dijakom dosedanjih aktivnostih.
* Ob zaključku projekta Erasmus+: One, Two, Tree! Plant and let it grow 1,2,TREE ugotavljamo velik doprinos vsem sodelujočim v projektu. Splošno zadovoljstvo ob zaključni mobilnosti v Sloveniji nam je pokazalo, da so vse države in udeleženci veliko pridobile s samim projektom.

Vsi udeleženci projekta smo pridobili na svoji osebnostni rasti, saj smo izboljšali svoje komunikacijske sposobnosti, IKT znanja in socialne veščine.

V pedagoški proces se je vnesla evropska dimenzija in krepitev pomena Evropske unije.

Projekt, poleg prednosti, prinaša udeležencem tudi veliko priložnosti: izboljšanje učnih rezultatov, lažjo interakcijo med sodelujočimi in večjo možnost zaposlovanja doma in v tujini Večjih težav pri izvajanju projekta in sodelovanju s partnerskimi organizacijami nismo imeli.